stanford-oval/wikipedia huggingface dataset:
Terrorin ja kauhun syksy

| Terrorin ja kauhun syksy> Deutschland im Herbst |
| --- | --- |

Ohjaaja:  Rainer Werner Fassbinder ja 10 muuta
Käsikirjoittaja:  Heinrich Böll ja 13 muuta
Tuottaja:  Eberhard Junkersdorf
Säveltäjä:  Ennio Morricone
Kuvaaja:  Michael Ballhaus Günther Hörmann Jürgen Jürges Dietrich Lohmann Jörg Schmidt-Reitwein Colin Mounier
Leikkaaja:  Heidi Genée Alexander Kluge Beate Mainka-Jellinghaus Juliane Lorenz Annette Dorn
Pääosat:   Wolfgang Baechler  Heinz Bennent  Wolf Biermann  Joachim Bissmeyer  Caroline Chaniolleau 
Valmistustiedot
Valmistusmaa:  Länsi-Saksa
Tuotantoyhtiö:   Pro-Ject Filmproduktion  Filmverlag der Autoren  Hallelujah Film  Kairos-Film 
Levittäjä:  Netflix
Ensi-ilta:  1978
Kesto:  123 min
Alkuperäiskieli:  saksa
Aiheesta muualla
IMDb 
Elonet
AllMovie
Infobox OKNimi-testi OK: 
Terrorin ja kauhun syksy (saks. Deutschland im Herbst) on saksalainen elokuva vuodelta 1978. Se on episodielokuva, joka yhdistää dokumenttiaineistoa perinteiseen elokuvalliseen kerrontaan, ja kuvaa syksyä 1977, jolloin Länsi-Saksa oli terroristien kynsissä. Eri episodeilla on eri ohjaajat. Tekijöiden joukossa on saksalaisen elokuvan kärkinimiä kuten Rainer Werner Fassbinder.
Kymmenestä suomalaisesta ensi-iltakriitikosta kaksi antoi elokuvalle kolme tähteä, yksi kaksi tähteä ja kolme yhden tähden, keskiarvona 2,00 tähteä neljästä.
Vuohi kaipaa Kalahariin

| Vuohi kaipaa Kalahariin – Maailmanmatkaajan seikkailut, osa I Levanto & Levanto |
| --- | --- | --- |

Studioalbumin tiedot
 Julkaistu: 2003
 Formaatti: CD
 Tuottaja(t): Pessi Levanto
 Tyylilaji: lastenmusiikki, jazz
 Kesto: 51.39
 Levy-yhtiö: Texicalli
Levannon & Levannon muut julkaisut
| Taivaalliset tarinat – Sika myyttien maailmassa 2001 | Vuohi kaipaa Kalahariin – Maailmanmatkaajan seikkailut, osa I 2003 | Vuohi ja Kiinan muurin maraton 2006 |
Vuohi kaipaa Kalahariin on Maailmanmatkaajan seikkailut -lastenlevysarjan ensimmäinen osa. Albumilla seikkailee Julia Vuoren luoma Vuohi. Kappaleet ovat Pessi Levannon säveltämiä ja Marjatta Levannon sanoittamia.
Albumin avausraidalla kamelit juoksevat kilpaa Saharassa. Kuolleita herätellään vainajien vuosijuhlassa Meksikossa. Grönlannissa eskimot pelastavat jäälautalle juuttuneen Vuohen. Japanissa Vuohi rentoutuu kuumissa lähteissä. Kalaharin aavikolla Vuohi osallistuu valokuvasafarille. Kolumbiassa etsitään kadonnutta kultaista kaupunkia, tarujen Eldoradoa. Nepalissa vuohi kerää hunajaa. Uzbekistanin torilla Vuohi osallistuu akrobaattikilpailuihin. Australiassa Vuohi kuuntelee muinaishenkien tarinoita Ulurun luolissa. Haitilla Vuohi tutustuu voodoohon. Vuohi osallistuu Stonehengessä juhannusvalvojaisiin ja miettii, ovatko suuret kivipaadet muinaisen jättiläisen hampaat. Vuoden vaihtumista Vuohi juhlii Balilla.
Kappaleet

Kaikki sanoitukset Marjatta Levanto. Sävellykset ja sovitukset Pessi Levanto.
Kunpa vuohi tietäisit – 3.03
Kuolleet herätkää – 4.39
Eskimot rakastaa raakaa lihaa – 4.47
Japaniin, kuumiin lähteisiin – 3.45
Vuohi kaipaa Kalahariin – 3.47
El Dorado, El Dorado – 3.41
Nepalissa taivasalla – 4.30
Uzbekistanin torilla – 3.35
Hyvin vanha on vuori – 4.32
Haitilaisen taikakalun voima tehoaa – 5.00
Jättiläisten hampaat – 4.56
Balilla juhlitaan lauantaina – 5.24
Muusikot

Pirjo Aittomäki – laulu (3, 6, 8 ja 12)
Vuokko Hovatta – laulu (1, 4, 7 ja 10)
Hannu Lepola – laulu (2, 5, 9 ja 11)
Pessi Levanto – piano, syntetisaattorit, ohjelmointi, laulu (2, 3 ja 8) ja perkussiot (2)
Tuure Koski – basso ja laulu (2, 3 ja 8)
Sami Kuoppamäki – rummut (2–8, 11, 12), perkussiot ja laulu (2, 3 ja 8)
Mika Kallio – rummut (1, 6, ja 9)
Teemu Viinikainen – kitara (2)
Tuotanto

Pessi Levanto – tuottaja
Dan Tigerstedt – yhtyeosuuksien äänitys (Arabian studiot), miksaus (Finnvox)
Jake Voutilainen ja Kalle Sjöblom – lauluosuuksien äänitys (Ko-ko studio)
Minerva Pappi – masterointi (Finnvox)
Waynesboron taistelu

Waynesboron taistelu oli 2. maaliskuuta 1865 Waynesboro, Virginiassa käyty Yhdysvaltain sisällissodan taistelu. Taistelu päättyi Unionin voittoon ja sen aikana Konfederaation kenraali Jubal Early menetti viimeiset joukkonsa.
Taustaa

Unionin ja Konfederaation joukot kävivät Shenandoahin laaksossa sisällissodan aikana useita taisteluja, joita sodan loppupuolella kävivät keskenään Unionin Philip Sheridanin ja Konfederaation Jubal Earlyn joukot. Syksyllä 1864 Sheridan sai laakson pääosin haltuunsa, kun se onnistui lyömään Konfederaation joukot Cedar Creekin taistelussa, mutta Earlyn joukot jatkoivat vastarinnan tekemistä laakson eteläosassa loppuvuoden ja alkuvuoden 1865 ajan.
1. maaliskuuta 1865 Sheridanin joukot lähtivät marssimaan kohti lounasta, jossa heidän oli määrä tuhota Konfederaation rautatielinjoja. Early yritti pysäyttää Unionin joukot lähettämällä kenraali Thomas Rosserin ratsuväkiyksikön polttamaan Sheridan-joen ylittäneen sillan. Rosser sai sytytettyä sillan palamaan, mutta paikalle kenraali George Custerin johdolla tulleet Unionin etujoukot saivat palon sammutettua ennen sillan tuhoutumista.
Taistelu

2. maaliskuuta kenraali Custer lähti Sheridanin käskystä ajamaan takaa Earlyn joukkoja, jotka olivat sytyttäneet sillan palamaan. Custer kohtasi Earlyn joukot lähellä Waynesboron kaupunkia. Custerila oli lähteestä riippuen komennettavanaan 2 500-5 000 miestä, Earlylla 1 600-2 000.
Custer määräsi osan joukoistaan hyökkäämään Konfederaation asemia vastaan samalla, kun toinen osa joukoista kiersi huomaamatta metsän kautta Konfederaation selustaan. Lyhyen tauon jälkeen Custer määräsi Earlyn selustaan hiipineet joukot esiin, minkä jälkeen Earlyn joukot antautuivat.
Unioni menetti taistelussa kuolleina vain yhdeksän miestä ja sai vangittua yli 1 500 Konfederaation sotilasta. Konfederaation joukkojen komentaja Jubal Early pääsi kuitenkin pakenemaan paikalta Blue Ridge Mountainsin kautta yhdessä esikuntansa kanssa.
Taistelun jälkeen

Waynesboron taistelun myötä Jubal Early menetti viimeiset joukkonsa ja hänet vapautettiin pian tämän jälkeen palveluksesta. Earlyn armeijan tuhoutumisen myötä Konfederaatiolla ei ollut enää yhtäkään miestä Shenandoahin laaksossa, joka päätyi kokonaan Unionin käsiin.
Taistelun jälkeen Sheridan marssi Petersburgiin, jossa hänen joukkonsa liittyivät maaliskuun lopulla Potomacin armeijaan.
Suomalainen Lääkäriseura Duodecim

Duodecim (latinaa, suom. kaksitoista), koko nimeltään Suomalainen Lääkäriseura Duodecim ry, on alkujaan lääketieteen kansantajuistamistyöhön 18. marraskuuta 1881 perustettu suomalainen järjestö. Järjestön nimi viittaa perustajajäsenten määrään; nimen keksi Werner Lindman. Perustajista tunnetuin ja seuran ensimmäinen puheenjohtaja oli Suomen hammaslääketieteen isäksi mainittu Matti Äyräpää. Seura perustettiin kehittämään lääkäreiden ammattitaitoa ja levittämään terveydenhoitovalistusta sekä parantamaan suomen kielen asemaa lääketieteessä.
Vuodesta 1885 seura on julkaissut kuukausittain ilmestyvää lääketieteellistä lehteä Aikakauskirja Duodecimia ja vuodesta 1889 yleistajuista Terveydenhoitolehteä. Terveydenhoitolehden perillinen on Kotilääkäri-lehti, jota Duodecim ei kuitenkaan pidä oikeana jatkajana. Duodecim perusti vuonna 1984 Hyvä Terveys -lehden
Seura osallistuu aktiivisesti terveydenhoitojärjestelmän sisällölliseen kehittämiseen muun muassa laatimalla kansallisia Käypä hoito -suosituksia ja järjestämällä konsensuskokouksia. Duodecim pyrkii toimimaan luotettavan lääketieteellisen tiedon lähteenä myös ylläpitämällä sähköistä uutispalvelua ja verkkosivuja.
Vuonna 2012 seuraan kuuluu yli 20 000 lääkäriä ja lääketieteen opiskelijaa sekä sata jäsenyhdistystä.
Duodecim myöntää vuosittain lääketieteelliset tunnustukset Matti Äyräpään palkinnon ja Konrad ReijoWaaran palkinnon ja joka toinen vuosi nuoren tutkijan palkinnon. Muita seuran jakamia palkintoja ovat muun muassa Laimi Leideniuksen palkinto sekä tiedottajapalkinto.
Duodecimin 12 perustajajäsentä

Nils Durchman
August Hillbom
Karl Adolf Hällström
Rudolf Idman
Karl Gustaf Kyrklund
Werner Lindman
Kaarlo Nohrström
Albert Pfaler
Wilhelm Snellman
Werner Starck
Eliel Jonathan Warén
Matti Äyräpää
Aiheesta muualla

Suomalainen Lääkäriseura Duodecim
Lääketieteellinen Aikakauskirja Duodecim
Käypä hoito -suositukset
Yliopistomuseon näyttely (Arkistoitu – Internet Archive)
Duodecim - Kahdentoista-seura - 50-vuotias, Suomen Kuvalehti, 14.11.1931, nro 46, s. 10, Kansalliskirjaston digitaaliset aineistot
Uppslagsverket Finland (ruotsiksi)
Valtatie 3 (Viro)

Valtatien kulku Viron kartalla.
Valtatie 3 lähellä Elvaa.
Valtatie 3 on Virossa pohjois–etelä-suuntainen valtaväylä. Se alkaa Koillis-Virossa sijaitsevasta Jõhvista valtatie 1:ltä. Tie kulkee etelään Peipsijärven länsirantaa seuraten, kiertää Mustveen kaupungin, jatkuu Tarton kaupungin läpi ja päättyy Valgaan Latvian rajalle. Valtatie on 219,7 kilometriä pitkä.
Valtakunnallisessa yleissuunnitelmassa "Eesti 2010" tie tunnetaan nimellä Via Hanseatica.
Tien kulku

Tie kulkee neljän maakunnan ja seuraavien kuntien kautta.
Tien kulku > Itä-Virumaa

Jõhvin kunta
Kohtla-Järve
Alutagusen kunta
Tien kulku > Jõgevamaa

Mustveen kunta
Tien kulku > Tartumaa

Tarton kunta
Tarton kaupunki
Kambjan kunta
Nõon kunta
Elvan kunta
Tien kulku > Valgamaa

Otepään kunta
Valgan kunta
Suvi-Päivikki Ala-Könni

Suvi-Päivikki Ala-Könni (28. heinäkuuta 1951 Helsinki – 10. maaliskuuta 2010 Torrevieja, Espanja) oli Suomen ensimmäisiä lapsiartisteja. Hän lauloi lähinnä kansanlauluja lapsille isänsä professori ja etnomusikologi Erkki Ala-Könnin opastuksella. Suvi-Päivikki esiintyi esimerkiksi Markus-sedän Lastentunti-ohjelmassa sekä elokuva- ja mainosrooleissa 1950-luvulla.
Myöhemmällä iällä hän opiskeli kasvatustieteitä ja teki uran erikoispäiväkotien johtajana Helsingissä. Hänen lempilaulunsa oli Aleksille taikinaa, ja siksi hänen kahden poikansa nimiksi tulivat Aleksi ja Julius. Hänellä on myös yksi tytär (Anna).
Aiheesta muualla

http://aanitearkisto.fi/firs2/kappale.php?Id=Suutarin+em%E4nn%E4n+kehtolaulu (Arkistoitu – Internet Archive)
http://www.yle.fi/elavaarkisto/?s=s&g=5&ag=102&t=57&a=2943
http://www.imdb.com/name/nm1966187/
http://www.discogs.com/artist/Suvi-P%C3%A4ivikki
Vuohia tuijottavat miehet

| Vuohia tuijottavat miehet> The Men Who Stare at Goats |
| --- | --- |

Ohjaaja:  Grant Heslov
Käsikirjoittaja:  Peter Straughan
Perustuu:  Jon Ronsonin romaaniin
Tuottaja:   George Clooney  Grant Heslov  Paul Lister 
Säveltäjä:  Rolfe Kent
Kuvaaja:  Robert Elswit
Leikkaaja:  Tatiana S. Riegel
Pääosat:   George Clooney  Ewan McGregor  Jeff Bridges  Kevin Spacey  vuohi 
Valmistustiedot
Valmistusmaa:  Iso-Britannia, Yhdysvallat
Tuotantoyhtiö:   Winchester Films  BBC Films  Smokehouse 
Levittäjä:  Fórum Hungary Netflix
Ensi-ilta:   2010-2-2626. helmikuuta 2010 (Suomi)  
Kesto:  91 min
Alkuperäiskieli:  englanti
Aiheesta muualla
IMDb 
Elonet
AllMovie
Svensk Filmdatabas
Infobox OKNimi-testi OK: 
Vuohia tuijottavat miehet (The Men Who Stare at Goats) on vuonna 2009 ensi-iltansa saanut yhdysvaltalainen elokuva, jonka on ohjannut Grant Heslov. Se perustuu Jon Ronsonin samannimiseen romaaniin, joka puolestaan pohjautuu Ronsonin ja John Sergeantin tutkimustyöhön Yhdysvaltain asevoimien pyrkimyksistä valjastaa käyttöön psyykkistä energiaa.
Näyttelijät

| 0 | 1 | 2 |
| --- | --- | --- |
|  George Clooney  | … |  Lyn Cassady   |
|  Ewan McGregor  | … |  Bob Wilton   |
|  Jeff Bridges  | … |  Bill Django   |
|  Kevin Spacey  | … |  Larry Hooper   |
|  Robert Patrick  | … |  Todd Nixon   |
|  Stephen Lang  | … |  Kenraali Hopgood   |
|  Stephen Root  | … |  Gus Lacey   |
|  Rebecca Mader  | … |  Debora Wilton   |
|  Glenn Morshower  | … |  Majuri Jim Holtz   |
|  Waleed Zuaiter  | … |  Mahmud Dash   |
Vastaanotto

Elokuva sai vaihtelevan vastaanoton. Metacriticissä se on saanut 33 arvion pohjalta on 54/100 pistettä ja Rotten Tomatoes -sivuston mukaan 52 prosenttia 205 arvostelusta oli positiivisia.
Suomessa Helsingin Sanomien Nyt-liitteen kriitikko Veli-Pekka Lehtonen antoi elokuvalle kaksi tähteä viidestä todeten sen ongelmana olevan ohjaajan tyyli korostaa kuluneita ”hippi- ja lsd-vitsejä” tarinan ja sen poliittisen pohjan rakentamisen sijaan. Myös Episodi-lehdessä elokuvalle annettiin kaksi tähteä.
Aiheesta muualla

Kuvia tai muita tiedostoja aiheesta Vuohia tuijottavat miehet Wikimedia Commonsissa
Tallipäivystäjä

Tallipäivystäjä oli höyryveturien aikakaudella veturitalleilla öisin toimiva rautatiealan ammattilainen tai sellaiseksi koulutettava.
Tallipäivystäjän tehtävät olivat moninaisia; hän toimi mm. tallien yövartijana eli valvoi, etteivät asiattomat päässeet talleihin, lisäsi tarpeen vaatiessa polttoainetta lämpiminä pidettäviin tai ylöslämmitettäviin vetureihin, hoiti tallikokonaisuuteen kuuluvaa ns. tallikattilaa, josta saatiin mm. lämmityshöyryä sekä hoiti kaikenlaiset muut juoksevat työt.
Tallipäivystäjinä käytettiin yleensä lämmittäjä- tai konepajaoppilaita.
Nykyisin tallipäivystäjät ovat veturinkuljettajan pätevyyden omaavia vuoroesimiehiä.
Vuoden 2008 kesäolympialaisten mitalitaulukko

Miesten 400 metrin sekauinnin voittajat esittelevät mitalejaan Pekingissä. Vasemmalta oikealle: Ryan Lochte (pronssia), Michael Phelps (kultaa) ja László Cseh (hopeaa).
Kartta maiden saavutuksista kisoissa. 
Keltainen: maa sai ainakin yhden kultamitalin, 
harmaa: maa sai ainakin yhden hopeamitalin, 
ruskea: maa sai ainakin yhden pronssimitalin, 
vihreä: maa ei saanut yhtäkään mitalia, 
musta: maa ei osallistunut, 
 tähti: maa voitti ensimmäisen mitalinsa kesäolympialaisissa.
Vuoden 2008 kesäolympialaisten menestynein maa oli isäntämaa Kiina. Eniten mitalisijoja saavutti Yhdysvallat.
Poikkeuksia mitalienjaossa > Poikkeuksia normaaliin mitalijakoon

Nyrkkeilyssä, judossa, taekwondossa sekä painissa pronssimitaleita jaettiin kussakin painoluokassa kaksi kappaletta.
Miesten 100 metrin vapaauinnissa pronssimitaleita jaettiin kaksi saman loppuajan vuoksi.
Miesten 100 metrin selkäuinnissa pronssimitaleita jaettiin kaksi saman loppuajan vuoksi.
Naisten 100 metrin juoksussa hopeamitaleita jaettiin kaksi saman loppuajan vuoksi, pronssimitalia ei jaettu lainkaan.
Vinterriket

| Vinterriket |
| --- | --- |

Tiedot
Toiminnassa:  1996–
Tyylilaji:  black metal, dark ambient
Kotipaikka:  Laupheim, Saksa
Laulukieli:  saksa
Jäsenet:  Christoph Ziegler  
Entiset jäsenet:  Haewwel  
Levy-yhtiö:  Displeased Records
Infobox OKNimi-testi OK: 
Vinterriket on saksalaisen Christoph Zieglerin black metal -projekti, jonka tuotannosta osa on dark ambientia ja useimmat black metal -kappaleetkin koostuvat osittain ambientista musiikista. Vinterriket julkaisi ensimmäisen demonsa vuonna 2000 ja ensimmäisen EP:n ja täyspitkän 2002. Tämän jälkeen Vinterriket on julkaissut erilaisia julkaisuja, jotka ovat hyvin rajoitettujaselvennä ja vaikeasti saataviaselvennä.
Diskografia > Demot

...Gjennom Takete Skogen (2000)
Promo 2001 (2001)
Sturme der letzten Stille (2001)
Kälte (2002)
Promo 2002 (2002)
...Im Herbst (2002)
...Im Winter (2002)
Finsternis (2002)
...durch neblige Wälder (2007)
Diskografia > EP:t

Det Svake Lys (2001)
Herbstnebel (2002)
Kälte (2002)
Von Eiskristallen... Und Dem Ewigen Chaos (2003)
Aura (2003)
Im ambivalenten Zwielicht der Dunkelheit (2004)
Der letzte Winter - Der Ewigkeit entgegen (2005)
Weisse Nächte des Schwarzen Schnees (2005)
Eiszwielicht (2008)
Diskografia > Kokopitkät

...und die Nacht kam Schweren Schrittes (2002)
Winterschatten (2003)
Landschaften Ewiger Einsamkeit (2004)
Der letzte Winter - Der Ewigkeit entgegen (2005)
Weiße Nächte des Schwarzen Schnees (2005)
Lichtschleier (2006)
Gebirgshöhenstille (2008)
Horizontmelancholie (2009)
Grauweiss (2011)
Garðarshólmur (2012)
Entlegen (2013)
Hinweg (2015)
Nachtfülle (2019)
Diskografia > Splitit

...Gjennom Tåkete Skogen/The Silence Within (2002) Lebzulin kanssa
Vinterriket/Northaunt (2002)
Little Blue Planet/Stumme Winternacht (2002) Manifeston kanssa
Vinterriket/Veiled Allusions (2002)
Vinterriket/A Forest (2002)
Orodruin/Vinterriket (2002)
Vinterriket/Fjelltrone (2002)
Schnee/Das Winterreich (2003) Paysage d'Hiverin kanssa
Vinterriket/Rikket (2003)
Vinterriket/Northaunt (2004)
Nazgul/Landschaften ewiger Einsamkeit (2004) Uruk-Hain kanssa
Vinterriket/Northaunt II (2005)
Vinterriket/Vannvidd (2006)
Ira Deorum Obliviorum (2006) Uruk-Hain kanssa
Diskografia > Kokoelmat

Landschaftsmalerische Klangwelten Synthetischer Tonkunst (2002)
7-Zoll-Kollektion 2000-2002 (2005)
7-Zoll Kollektion 2002-2006 (2005)
Landschaften ewiger Einsamkeit/Stille (2006)
Von Eiskristallen...und dem ewigen Chaos/Das Winterreich (2006)
Retrospektive 2006 (2006)
Wege in die Vergangenheit (2007)
Berglandschaften 2001-2004 (2007)
Kälte, Schnee und Eis - Rekapitulation der Winterszeit (2007)
Wege in die Vergangenheit (2002-2004) (2008)
Diskografia > DVD:t

Kontemplative Antagonismen des Augenblicks (2007)
Diskografia > Boxed -setit

Horizontmelancholie (2009)
Aiheesta muualla

Vinterriketin viralliset sivut
Vinterriket Encyclopaedia Metallumissa (englanniksi)
Vinterriket Last.fm:ssä (englanniksi)
LP-levyistä tietoa
Suomalainen Barytontrio

Suomalainen Barytontrio on kamarimusiikkiyhtye, johon kuuluvat Markus Kuikka (baryton), Markus Sarantola (alttoviulu) ja Jussi Seppänen (sello). Se  teki ensiesiintymisensä vuonna 2002 Kuopiossa, ja on sitten konsertoinut ja tehnyt nauhoituksia Yleisradiolle ja Kuhmon kamarimusiikin osaamiskeskus Virtuosille ohjelmistonsa kulmakiviin kuuluvilla Joseph Haydnin barytontrioilla. Yhtyeen ensimmäinen, Haydnin teoksia sisältävä SACD-tallenne julkaistiin  2009. Yhtye on konsertoinut mm. Saksassa ja Ranskassa. Barytontrio on kantaesittänyt useita uusia, sille itselleen sävellettyjä teoksia.
Kantaesitykset

Tomi Räisänen: A Night at the Park Güell (2009), kantaesitys  Sibelius-Akatemian konserttisalissa 2009
Max Savikangas: Spectroblaster (2010),  Berliinin Musiikkimuseossa 2010
Pasi Lyytikäinen: Pariton (2011), Sibelius-Akatemian konserttisalissa 2011
Jovanka Trbojevic: Paradise lost (2012),  Musiikkitalon Organo-salissa 2012
Sampsa Ertamo: Sisäinen puutarha (2012),  Musiikkitalon Organo-salissa  2012
Levytykset

Ruhtinaan yksityiset huvit (2009). Haydnin barytontrioja. Sibarecords SACD-1001. Sibelius-Akatemia.
Luminous Baryton (2012). Hämeenniemi, Savikangas, Ertamo, Räisänen. EDTCD-002. Edition Troy.
Aiheesta muualla

Yhtyeen kotisivu[vanhentunut linkki]
Tennant

Tennant on muun muassa
Tennantiitti, sulfidimineraali
Tennant etunimenä

James Tennant Baldwin, afro-amerikkalainen kirjailija
Tennant McVea, pohjoisirlantilainen jalkapalloilija
Tennant sukunimenä

David Tennant (s. 1971), skotlantilainen näyttelijä
Charles Tennant (1768–1838), skotlantilainen kemisti ja teollisuusmies
Mark Tennant, yhdysvaltalainen taidemaalari
Stella Tennant (1970–2020), brittiläinen huippumalli
Smithson Tennant (1761–1815), englantilainen kemisti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tennant”, voi hakea sivunnimihaulla, laajalla sivunnimihaulla tai tekstihaulla.
Vähänkyrön suuralue

| Vähänkyrön suuralue> Lillkyro storområde |
| --- | --- |
Kaupunki:  Vaasa
Suuralue nro:  12
Väkiluku:  4 526 (31.12.2017) 
Kaupunginosat:  Merikaarto Kirkonkylä Tervajoki
Vähänkyrön suuralue  on Vaasan seitsemänneksi suurin suuralue. Mustasaaren kunta erottaa Vähänkyrön muusta Vaasasta, mikä tekee siitä Vaasan eksklaavin. Suuralueella asuu 4 526 ihmistä (31.12.2017).
Kaupunginosat

Merikaarto
Vähänkyrön kirkonkylä
Tervajoki
Kuvia

Tervajoen koulu ja päiväkoti.
Kyrönjoen ylittävä Kolkin silta Merikaarrossa.
Kellotapuli Vähänkyrön kirkonkylällä.
Terqa

Viimeisen Mari-kuninkaan Zimri-Limin savitaulu, jossa on mainittu Terqa, ajalta noin 1780 eaa., Louvren taidemuseo.
Terqa (nykyisin Tell Ashara) on Syyriassa sijaitseva hylätty kylä, joka oli asuttu vanhalla ajalla. Paikan ala on 8,1 hehtaaria. Terqassa palvottiin aikoinaan Dagonia. Uus-Assyrian aikana Terqaa alettiin kutsua nimellä Sirqu.
Terqa ja Mari olivat kanaanilaisia ruhtinaskuntia. Terqan kaupungissa oli Daagon-jumalan temppeli. Raamatussa kerrotaan kanaanilaisten palvelleen Daagonia. Noin 1760 eaa. Terqaa hallitsi Ila-kabkabu. Hänen pojastaan Šamši-Adadista tuli Assurin kuningas.
Nuolenpääkirjoitukset kertovat, että Terqassa oli jäätalo. Jäitä tuotiin talvella pohjoisesta ja säilöttiin ilmeisesti jäätalon kellariin, jolloin kesäkuumalla oli hovin elintarvikkeille olemassa kylmä säilytyspaikka.
Aiheesta muualla

Kuvia tai muita tiedostoja aiheesta Terqa Wikimedia Commonsissa
Near East Kingdoms – Ancient Mesopotamia – Terqa (State of Hana / Hanna / Khana) The History Files. Viitattu 23.8.2020. (englanniksi)
Latitude and longitude of Terqa Latitude.to. Viitattu 23.8.2020. (englanniksi)
Terpní

| Terpní Τερπνή |
| --- | --- |
 Terpnín kaupunki.
 Terpní
 Koordinaatit: 40°55′00″N, 23°28′52″E 
Valtio:  Kreikka
Hajautetun hallinnon alue:  Makedonia jaTraakia
Alue:  Keski-Makedonia
Alueyksikkö:  Sérres
Kunta:  Visaltía
Hallinto:  
 – Asutustyyppi:  kaupunki
 – Kallikrates-koodi:  1203010401
Väkiluku (2011):  2 169
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Terpní (kreik. Τερπνή) on Kreikan kaupunki, joka kuuluu hallinnollisesti Visaltían kuntaan, Sérresin alueyksikköön ja Keski-Makedonian alueeseen. Se muodostaa oman kaupunkiyhdyskuntansa (Δημοτική Κοινότητα Τερπνής, Dimotikí Koinótita Terpnís). Kaupungin väkiluku on 2 169 (vuonna 2011).
Terpnín Kolmen hierarkin (Treis ierárches) kirkko.
Terpnín pieni kaupunki sijaitsee Strymónas-joen eteläpuolella vajaa kaksi kilometriä luoteeseen Nigrítan kaupungista ja linnuntietä noin 20 kilometriä etelään alueyksikön keskuksesta Sérresin kaupungista.
Aiemmin kaupunki kuului Nigrítan kuntaan ja vuodesta 2011 lähtien Visaltían kunnan Nigrítan kunnallisyksikköön.
Aiheesta muualla

Kuvia tai muita tiedostoja aiheesta Terpní Wikimedia Commonsissa
Tervaliha

Tervaliha eli DFD-liha on nimitys, jota käytetään pääasiassa naudanlihasta silloin, kun se on tummaa ja heikosti säilyvää, usein myös epämiellyttävän makuista. Termi DFD-liha tulee englanninkielisistä sanoista dark (tumma), firm (kiinteä) ja dry (kuiva). Tervalihaa esiintyy myös poron- ja hirvenlihassa. Liha, jonka pH-arvo on vuorokausi teurastuksen jälkeen 6,0 tai suurempi luokitellaan tervalihaksi.
Tervalihan syntyyn vaikuttaa voimakkaasti eläimen ennen teurastusta kokema pitkäaikainen stressi, joka laskee lihasten glykogeenipitoisuutta, sekä stressin aiheuttama adrenaliinin ja noradrenaliinin voimakas eritys, joka muuttaa lihassolujen aineenvaihdunnan anaerobiseksi jo ennen teurastusta.
Elävän lihaksen pH on noin 7,0–7,2. Teurastuksen jälkeen lihassolujen pyrkimys säilyttää sisäinen ATP-pitoisuutensa tasolla 8–10 µmol/g aiheuttaa sen, että solut alkavat käyttää glykogeeniä energiantuotantoon. Koska verenkierto on teurastuksen jälkeen loppunut, solut eivät voi tuottaa energiaa aerobisesti. Siksi ne käyttävät glykogeeniä hajottaen sen laktaatiksi. Normaalisti tämä aiheuttaa lihassa sen pH:n laskun tasolle 5,5, joka on siis normaalin tuoreen lihan pH-arvo. Stressaantuneen eläimen lihassolut ovat jo ennen teurastusta käyttäneet glykogeenin loppuun, joten reaktio ei saa tarvitsemaansa "polttoainetta" ja lihan pH jää tasolle 6,0–6,4. Korkea pH vaikuttaa paitsi lihan epänormaaliin väriin, myös säilyvyyteen.
Lihan normaalia korkeampi pH-arvo mahdollistaa useampien bakteerien kasvamisen ja lisääntymisen. Koska lihassa ei ole itsessään kovin runsaasti hiilihydraatteja ja tervalihassa glykogeenikin on käytetty, käyttävät bakteerit energianlähteenään proteiineja ja aminohappoja. Tämä johtaa nopeasti virhehajuihin ja -makuihin.
Valvonnasta huolimatta tervalihaa pääsee toisinaan markkinoille asti. Lihateollisuudessa ja lihan kaupassa tervaliha ja tervalihainen tuote luokitellaan virheelliseksi elintarvikkeeksi, jonka voi palauttaa.